**HOTĂRÂREA NR. 191/22.07.2021**

**privind aprobarea recoltării, modalității de valorificare și a prețului pentru masa lemnoasă din partida 2100146007201 Ig, parte din producția anului 2021, provenită din fondul forestier proprietate publică a municipiului Satu Mare, administrată de Ocolul Silvic Negrești Oaș**

 Consiliul Local al Municipiului Satu Mare întrunit în ședința ordinară din data de 22.07.2021,

Analizând proiectul de hotărâre înregistrat sub nr. 39299/14.07.2021, referatul de aprobare al Primarului municipiului Satu Mare înregistrat sub nr. 39298/14.07.2021, în calitate de inițiator, raportul de specialitate comun al Serviciului Fond Funciar și Legile Proprietății şi al Direcției economice înregistrat sub nr. 39290/14.07.2021 și avizele comisiilor de specialitate ale Consiliului Local Satu Mare,

Luând în considerare Hotărârea Consiliului Local al municipiului Satu Mare nr. 224/22.12.2020 privind aprobarea prețurilor de referință și a volumului masei lemnoase destinată valorificării, producția anului 2021 provenită din fondul forestier proprietatea publică a municipiului Satu Mare,

Având în vedere solicitarea Ocolului Silvic Negrești Oaș nr. 39018/13.07.2021 și fundamentările de preț înaintate la Primăria municipiului Satu Mare,

În baza prevederilor art. 1 lit. x), art. 4 alin. (1), art. 20 alin. (5) și (6) și ale art. 45 alin. (1) din Regulamentul de valorificare a masei lemnoase din fondul forestier proprietate publică aprobat prin H.G. nr. 715/05.10.2017, cu modificările şi completările ulterioare,

Ţinând seama de prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare,

În temeiul prevederilor art. 129 alin. (2) lit. c), art. 139 alin. (3) lit. g) şi art. 196 alin. (1) lit. a) din O.U.G. nr. 57/2019 privind Codul administrativ, cu modificările şi completările ulterioare,

Adoptă prezenta,

**H O T Ă R Â R E:**

 **Art. 1.** Se aprobă recoltarea unei cantități de 429,34 mc. din partida 2100146007201 Ig, parte din producția anului 2021, provenită din fondul forestier proprietate publică a municipiului Satu Mare, administrat de Ocolul Silvic Negrești Oaș.

**Art. 2.** Se aprobă valorificarea unei cantități de 100 mc, din partida 2100146007201 Ig prin vânzare în licitație publică, ca masă lemnoasă fasonată sortiment buștean, conform Anexei nr. 1 care face parte integrantă din prezenta.

**Art. 3.** Se aprobă valorificarea unei cantități de 329,34 mc, din partida 2100146007201 Ig prin vânzare directă ca masă lemnoasă fasonată sortiment lemn de foc, lemn rotund și lemn CR, conform Anexei nr. 2 care face parte integrantă din prezenta.

**Art. 4.** Cu ducerea la îndeplinire a prezentei se încredințează Primarul municipiului Satu Mare, Serviciul Fond Funciar și Legile Proprietății, Direcția Economică din cadrul Aparatului de Specialitate al Primarului și Ocolul Silvic Negrești Oaș.

 **Art. 5.** Prezenta hotărâre se comunică, prin intermediul Secretarului General al municipiului Satu Mare, în termenul prevăzut de lege, Primarului municipiului Satu Mare, Instituţiei Prefectului judeţului Satu Mare, Ocolului Silvic Negrești Oaș, Serviciului Fond Funciar și Legile Proprietății și Direcţiei Economice din cadrul Aparatului de Specialitate al Primarului.

**Președinte de ședință, Contrasemnează**

**György Ildikó -Adél Secretar general,**

 **Mihaela Maria Racolța**

Prezenta hotărâre a fost adoptată cu respectarea prevederilor art. 139 alin. (3) lit. g) din O.U.G. nr. 57/2019 privind Codul administrativ;

|  |  |
| --- | --- |
| Total consilieri în funcţie | 23 |
| Nr. total al consilierilor prezenţi | 23 |
| Nr total al consilierilor absenţi | 0 |
| Voturi pentru | 23 |
| Voturi împotrivă | 0 |
| Abţineri | 0 |

Redactat în 6 exemplare originale